苑瓊丹

苑瓊丹，原名苑麗瓊，係香港女演員，參演過幾十部影視作品，以喺周星馳電影扮演配角而出名。

經歷 
佢細個讀香港基教書院同陳瑞祺小學，後來喺萃華英文書院土瓜灣分校讀中學，1980-1981年讀中五，但中五留班讀多一年，所以要1982年先至正式離校。
2020年，苑瓊丹喺冰姐鍾慧冰主持嘅《我的老友係明星》入面講：「講真嗰句，其實嗰段時間我都好風光，每日去開工，好得戚，劇本攞嚟一睇，跟住讀，點知導演話係急口令，我心諗唔係呀嘛？」當時苑瓊丹所演嘅就係《九品芝麻官》入面嘅龜婆。「星仔有一個習慣係會睇我哋演咩嘅，佢企咗喺度，但我又講嚟講去都講唔到，然後佢就同王晶導演講，佢話：『你叫佢講1234567啦！』，然後晶哥就話：『唔得喎！而家講唔到嘅話，第日點配音呀佢！』我話畀你聽，因為我係一個好要面嘅人，我當時覺得好難堪，我隻耳仔紅晒，跟住我踎咗喺地下度，好驚，驚到真係，但都係要咬緊牙關做，我唔知啲人睇唔睇得出，可能啲人以為我當時個樣好兇狠，但其實我就係咬實牙關喺度講。之後我就走去問阿吳孟達，佢話演員呢，會回塘㗎，我就同我自己講，我掉以輕心咗，太理所當然，太驕傲，我已經冇咗作為一個演員對角色嘅了解，冇晒呢個過程。」

個人投資 
2017年12月，從影多年嘅苑瓊丹投資過千萬元經營「諾貝爾活髮科研中心」生意。另外，2019年起開始，佢開始發展網上平台購物生意。又投資「熟餸包」嘅食物加工工場生意。

感情生活 
佢係已故藝人林正英生前嘅女友。苑瓊丹現任老公係玻璃大王黃乃揚。

演出作品

電視劇
《獅子山下 - 痴》

電視劇
《雲海玉弓緣》飾 桑碧依
《仙女多情》
《十兄弟》
《越女劍》
《西施》飾 東施
《時光倒流70年》飾 陸小琴
《清末四大奇案之太原奇案》飾 莫鳳兒
《金鳳凰》飾 夏侯彩纓
《佳人有難》飾 巢喜朱
《大銅鑼》
《天將魔星》
《歷代奇女子之魚玄機》飾 綠翹
《滿清十三皇朝》飾 祥妃
《狂俠天驕魔女》飾 玉珊瑚
《聊齋誌異》飾 朱爾旦妻
《龍鳳喜迎春》
《勝者為王》
《最佳才子》
《中華英雄》飾 命煞
《難兄難弟》飾 譚自強
《Q表姐》
《第三間電台》
《香港奇案》之烹夫
《四驅橋聖》飾 朱劉美寶
《鄉土系列》之兩個口
《仙鶴神針》飾 賈偉男
《八婆會館》飾 冷艷芳
《碧血青天楊家將》飾 楊排風
《新包青天之英雄本色》飾 牛妻
《殭屍道長》

電視劇

電視劇
2009年：刁蠻嬌妻蘇小妹 飾 柳月娥 
2009年：女孩冲冲冲 飾 吳國太
2010年：歡喜婆婆俏媳婦 飾 馬玲瓏 
2010年：天生無才也有用 飾 香若蘭
2010年：愛情可以有 飾 傅阿姨 
2010年：妹仔大過主人婆 飾 阿傳
2010年：審死官 飾 潘巧雲
2011年：百媚千嬌 飾 宋喜娘
2011年：七品芝麻官 飾 吳笑娥
2011年：親愛的回家 飾 安母
2012年：如意 飾 張夫人
2013年：因為愛情有多美 飾 楊樹花
2014年：因為愛情有奇蹟 飾 馬玉萍

電影
 1988年：《逃學外傳》飾 女校工
 1989年：《殺手天使》飾
 1990年：《廟街皇后》飾
 1991年：《逃學威龍》飾 Miss 梁
 1991年：《老豆唔怕多》
 1992年：《審死官》飾 姚田氏  
 1992年：《武狀元蘇丐兒》 飾 龜婆 
 1992年：《笑林小子》
 1992年：《踢到寶》飾 
 1993年：《唐伯虎點秋香》飾 石榴
 1993年：《至尊三十六計之偷天換日》 飾 朱咪咪 
 1993年：《濟公》飾 路人 
 1993年：《香港奇案之強奸》
 1993年：《超級學校霸王》飾 大雄阿媽  
 1993年：《人皮燈籠》
 1993年：《笑林小子》飾 皮少安同四毛阿媽
 1994年：《九品芝麻官》飾 龜婆
 1994年：《詠春》飾  芳姑
 1994年：《滿清十大酷刑》飾 奶媽
 1995年：《十兄弟》飾 三姊
 1996年：《大內密探零零發》飾 龜婆 
 1996年：《食神》飾 看相婆
 1997年：《蜜桃成熟時1997》飾 徐蜜桃阿媽
 1999年：《生人勿近之問米》飾 舅媽
 1999年：《千王之王2000》飾 中學教師
 2000年：《趕屍先生》飾 馬小靈
 2001年：《發電俏嬌娃》飾 媽媽生苑仔
 2002年：《Office有鬼》飾 巴姐
 2003年：《一蚊雞保鑣》飾 幫幫姐姐
 2003年：《廟街公主》飾 阿嬌
 2005年：《雀聖2自摸天后》飾 大長莊
 2006年：《新紮師妹3》飾 呂麗娜
 2006年：《野蠻秘笈》飾 接線生
 2009年：《大內密探靈靈狗》飾 林美人
 2010年：《72家租客》
 2010年：《美麗密令》飾 女警長
 2010年：《唐伯虎點秋香2》飾 石榴
 2010年：《龍鳳店》

電台節目
由2008年3月中起，每逢星期一客串香港電台第二台嘅瘋show快活人主持

政治立場 
2020年6月，苑同約2600名文藝界從業者聯署支持未經香港人同意，北京單方面定立嘅港版國安法。

中女福音 苑瓊丹 明報周刊

前亞洲電視女藝員
前無綫電視女藝員
香港電視女演員
香港電影女演員
香港主持人
香港廣播節目主持
香港佛教徒
麗瓊
遼寧人